## L’IVF destina 50 milions d’euros a la nova línia de finançament dirigit a centres que realitzen accions formatives per a Labora

*** Estos préstecs permeten que les entitats que impartixen els cursos de formació puguen accedir a l’acompte sobre els drets de crèdit derivats de les subvencions atorgades per Labora
* Com a novetat en 2025, estos préstecs s’oferixen a tipus fix, davant del tipus d’interés variable de l’exercici anterior, i estan exempts de comissions**

L’Institut Valencià de Finances (IVF) ha posat en marxa la nova Línia Labora Formació 2025 que va dirigida a centres, entitats de formació i autònoms acreditats pel Servici Valencià d’Ocupació i Formació (Labora) per a dur a terme accions formatives dirigides a millorar la qualificació professional i estimular la inserció laboral.

Els préstecs acollits a esta nova línia de finançament, que disposen per al present exercici d’un pressupost de 50 milions d’euros, ja poden ser sol·licitats a través de la [pàgina web de l’IVF](https://prestamos.ivf.es/va).

A través d’estes operacions, les entitats que facen estos cursos de formació poden accedir a l’acompte sobre els drets de crèdit derivats de les subvencions atorgades per Labora, la qual cosa els permet continuar desenrotllant la seua activitat fins al desemborsament de les subvencions concedides.

Com a principal novetat per a 2025, els préstecs oferits a través d’esta línia de finançament generaran a tipus d’interés fix, davant del tipus variable de l’exercici anterior. Estos préstecs no impliquen cap tipus de comissió, ni per obertura, disposició o cancel·lació.

Els autònoms i entitats acreditats per a la realització d’estes accions formatives podran sol·licitar els préstecs IVF acollits a esta línia de finançament fins al 30 de novembre de 2025.

Fecha: 13/02/2025